**Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumus par iepirkuma “Nacionālā jauno profesionāļu meistarības konkursa komunikācijas kampaņas izstrāde un īstenošana” (identifikācijas numurs VIAA 2017/81) nolikumu, un sniedz šādas atbildes:**

*(Jautājumi citēti, tādā formā, kā tos iesūtījis pretendents)*

**Jautājums:** Iepirkuma nolikumā norādīts, ka ID karšu lentēm jābūt alumīnija karabīnēm, bet ražotāji apgalvo, ka tās vienmēr esot no metāla. Vai pieļaujam šāda piekāpe?

**Atbilde:** Nolikuma 2.5.punkta “Reklāmas materiāli” punktā “Laminētas ID kartes un kakla lenta” tehniskajā specifikācijā norādīts, ka karabīnēm jābūt no alumīnija. Līdz ar to piegādātājam jānodrošina, lai karabīnes būtu no alumīnija.

**Jautājums:** Iepirkuma nolikumā norādīts, ka ID karšu kakla lentām un mugursomām apdrukai jābūt sietspiedes tehnoloģijā, bet ražotājs piedāvā sublimāciju, kas ir ievērojami vizuāli glītāk, mīkstāk un kvalitatīvāk. Vai pieļaujama šāda piekāpe?

**Atbilde:** Nolikuma 2.5.punkta “Reklāmas materiāli” punktos: “Laminētas ID kartes un kakla lenta”, “Mugursomas ar apdruku konkursantiem un komandu vadītājiem” noteikts, ka minēto materiālu apdruka jāveic sietspiedes tehnoloģijā. Līdz ar to piegādātājam jānodrošina minēto materiālu apdruka sietspiedes tehnoloģijā.

**Jautājums:** Iepirkuma nolikumā minēts, ka laminēto ID karšu apdruka paredzēta 4+4, iekļaujot konkursanta fotogrāfiju. Ņemot vērā, ka nav minēta informācija par maketu ar nelielām izmaiņām katrā maketā, vai ID kartēm vārdi tiks rakstīti ar roku?

**Atbilde:** Nolikuma 2.5.punkta “Reklāmas materiāli” punktā “Laminētas ID kartes un kakla lenta” paredzēta maketēšana esoša dizaina ietvaros, tas nozīmē, ka ir izstrādāts kartes dizains, taču maketēšanas darbi ir jāparedz. Par cik ID kartēs informācija ir unikāla (konkursanta fotogrāfija, profesija, vārds un uzvārds), tad maketēšanas darbi ir jāparedz katram maketam.

**Jautājums:** Diplomiem un pateicības rakstiem minēts, ka būs nelielas izmaiņas katrā maketā. Vai iespējams precizēt cik lauki jāparedz mainīgi - vārds uzvārds, kategorija, varbūt vēl kaut kas?

**Atbilde:** Nolikuma 2.5.punkta “Reklāmas materiāli” punktā “Diplomi, pateicības raksti” paredzēta maketēšana esoša dizaina ietvaros tas nozīmē, ka ir izstrādāts kartes dizains, taču maketēšanas darbi ir jāparedz. Nelielas izmaiņas katrā maketā ir: vārds, uzvārds, skola, nominācijas nosaukums, iegūtā vieta, nosaukums - “diploms, atzinības raksts vai pateicības raksts”.